Fynnland

Fynnland is 'n woonbuurt van Durban. Hierdie gegoede voorstad in die suidooste van Durban en aan die westekant van die Bluff het 'n uitsig oor die baai en hawe. Dit is 16 km van die middestad geleë.

Dit dra die naam van Henry Francis Fynn (* Londen, Engeland, 29 Maart 1803 – † Durban, 20 September 1865). Hy was 'n vroeë Engelse reisiger in die gebied en in 1824 een van die eerste blanke setlaars in Natal. Hier word hy 'n sakeman en staatsamptenaar en ontwikkel tot 'n kenner van die Zoeloe-kultuur.

Verwysings

Bibliografie 
  Standard Encyclopaedia of Southern Africa, deel 5. Kaapstad: Nasou, 1972. ISBN 0-625-00321-7

Voorstede van Durban